Frem til 1999 fantes det lite kunnskap om organisasjonen og svært få domfellelser. Først ved arrestasjonen av RZ-medlemmet Hans-Joachim Klein, som hadde vært delaktig ved OPEC-attentatet i 1975, ble organisasjonens struktur kjent, og opplysningene førte til arrestasjonen av Rudolf Schindler. I 2001 begynte rettssaken mot Klein og andre personer i Berlin. De var tiltalt etter StGB (Strafgesetzbuch) § 129 a for å grunnlagt en terrororganisasjon. I 2004 ble Schindler og hans kone dømt til tre år og ni måneders fengsel. Klein ble dømt til ni års fengsel, men senere benådet. Det tidligere medlemmet Tariq Mously opptrådte som kronvitne, og slapp fengselsstraff.